ભાંડુપ-વેસ્ટમાં સ્ટેશન-રોડ પરના સ્કાયવૉકની નીચે સુધરાઈએ અમુક મહિનાઓ પહેલાં રસ્તાનું કામ શરૂ કર્યું હતું એ વખતે ડિવાઇડર પાસે સીડી અને બૅરિકેડ્સ મૂકી દીધાં હતાં, જે હજી સુધી હટાવવામાં આવ્યાં નથી. એને પગલે ત્યાંથી જતા રાહદારીઓ સિવાય બસ જેવાં મોટાં વાહનો, રિક્ષાઓ, પ્રાઇવેટ વાહનચાલકોને વાહન લાવવા-લઈ જવામાં તકલીફ થઈ રહી છે. ઘણી વાર તો ભીડના સમયે વાહનોની સીડી અને બૅરિકેડ્સ સાથે અથડામણ થતાં વાહનો ડૅમેજ પણ થાય છે. એમ છતાં અનેક દિવસોથી પડેલાં બૅરિકેડ્સ અને સીડી સુધરાઈ દ્વારા ઉપાડાયાં નથી. આ વિશે ભાંડુપના કિશન દરજીએ મિડ-ડે LOCALને કહ્યું હતું કે ‘છેલ્લા બે મહિના કરતાં વધુ સમયથી સુધરાઈએ સ્ટેશન-રોડ પર ડિવાઇડર પાસે સીડી અને બૅરિકેડ્સ મૂકી દીધાં છે એને કારણે પ્રવાસીઓ અને રાહદારીઓને ચાલવામાં તેમ જ રસ્તો ક્રૉસ કરવામાં મુશ્કેલી પડે છે.